NaiveNeuron/SloPal huggingface dataset:
Drdul, Dominik, poslanec NR SR (2021-11-11):
(Povedané súbežne s predsedajúcim.) Tým pádom sa nedá dať hlasovať.
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 135 poslancov, za 1, proti 12, zdržalo sa 121, nehlasoval 1. Uvedený návrh sme neschválili.
Grendel, Gábor, podpredseda NR SR (2020-07-23):
Je tu prítomný pán navrhovateľ, takže pokojne pokračujte, pán poslanec Mazurek. (Smiech v sále.) A ostatných poprosím, aby boli tíško a nerušili pána poslanca pri jeho vystúpení. (Zaznievanie gongu.)
Baránik, Alojz, poslanec NR SR (2020-07-24):
Napriek pokročilej hodine som sa chcel prihlásiť, aby som sa poďakoval za tento vynikajúci, za toto vynikajúce vystúpenie v rozprave, a len dva, dve malé poznámky by som k tomu uviedol. Na Slovensku, a to v súvislosti s tým aj, čo bolo povedané hanlivo o našej snahe zmeniť fungovanie prokuratúry, na Slovensku sa nestíhajú, nikdy sa nestíhali nedbalostné trestné činy verejných činiteľov napriek tomu, že je to v Trestnom zákone, prokurátori, policajti na to kašľú. A všetky tieto prípady, ktoré tu boli uvedené, sú presne našité na to, aby sa stíhali podľa týchto skutkových podstát, ktoré tam sú. Policajti to nechcú stíhať, prokurátori to nechcú stíhať, vedia prečo. Pretože tam niet úniku. Títo ľudia by sedeli v base a platili by. A okrem toho NDS-ka je akciová spoločnosť, kde existuje obchodno-právna zodpovednosť celým svojím majetkom všetkých štatutárov a členov dozorných rád za to, ako nakladajú s peniazmi spoločnosti. Nikto nikdy nebol obchodno-právne stíhaný. Celý svoj majetok by museli dať na to, aby sa vyvinili z toho, ako nakladali s majetkom tejto spoločnosti, ktorá patrí nám všetkým.
Laššáková, Jana, podpredsedníčka NR SR (2013-03-21):
Takže nech sa páči.
Krajniak, Milan, minister práce, sociálnych vecí a rodiny SR (2020-04-20):
Vážený pán podpredseda, vážené dámy a páni, chcel by som stručne uviesť ktoré zmeny v tomto zlúčenom návrhu zákona, ktorý pozostáva z viacerých častí, chceme upraviť. Budem hovoriť príklady, na všetky otázky som potom pripravený podrobnejšie zopakovať, zodpovedať. Ale ideme v zásade zmäkčiť tvrdosť zákona, ktorá sa prejavuje v tomto krízovom období, aby napríklad nezanikli niektoré priznané dávky a príspevky, ktoré z objektívnych dôvodov nemožno preskúmať v tejto situácii, napríklad fyzickým preverením na mieste. Chceme zmeniť postupy ústredia a úradov, aby nebola potrebná posudková činnosť niektorých prípadov za fyzickej prítomnosti osoby s ťažkým zdravotným postihnutím. Chceme upraviť výkon lekárskej posudkovej činnosti, aby posudkový lekár vychádzal, pokiaľ sa dá, len z listinných dôkazov. Ďalej chceme posunúť lehoty stanovené zákonom tak, aby v prípade ak niektorá lehota uplynie, bola posunutá až po skončení mimoriadnej situácie. Po ďalšie, chceme pomôcť 280 plnoletým, ktorí vlastne skončili ten vek, kedy môžu ešte bývať v zariadeniach centier pre deti a rodinu a už prekročili ten vek, ale teraz si nebudú vedieť nájsť nové bývanie, aby tam mohli zostať až do skončenia mimoriadnej situácie. Chceme obmedziť dočasne skupinové formy práce, ktoré sú v niektorých zariadeniach potrebné na to, aby mohli čerpať finančné prostriedky. Teraz logicky to od nich nechceme vyžadovať. Po ďalšie, chceme upraviť podmienky pri poskytovaní niektorých práv a povinností, napríklad personálny normatív, čo je nemožné splniť v zariadeniach sociálnych služieb v prípade nariadenej karantény, izolácií, čerpania OČR u zamestnancov poskytovateľa sociálnej služby. Samozrejme, že nechceme, aby tieto zariadenia prišli o príspevky. Ďalej, aby som uviedol len niektoré príklady, chceme dočasne upraviť kvalifikačné kritériá na, potrebné pre vykonávanie činnosti v oblasti sociálnych služieb. Napríklad je nutné niekedy presunúť zo zariadenia do zariadenia pracovníkov týchto zariadení sociálnych služieb a nebude ich možné teraz preškoliť akože úplne na 100 % aj s nejakou, zjednodušene to poviem, pečiatkou, tak aby toto nebolo na prekážku, aby mohli pomáhať v inom zariadení. A potom ja za osobne dôležité považujem to, že my už sme zriadili na ministerstve práce, sociálnych vecí a rodiny tzv. SOS dávku. Existuje humanitárny fond, z ktorého už dodnes bolo možné vyplácať v mimoriadnych situáciách pomoc aj fyzickým osobám, ale tá pomoc bola obmedzená limitom 800 eur. Ale môže sa nám stať a určite sa aj stane, že niektoré takéto osoby v mimoriadnej situácii budeme chcieť 300 eurami pomôcť tri mesiace po sebe, aby sa to dalo upraviť nariadením vlády a mohli sme tú pomoc predĺžiť, aj keď prekročí tých 800 eur, čo bolo dodnes maximum. To sú také najzákladnejšie veci, ktoré týmto zákonom chceme vyriešiť. Ďakujem vám za podporu tohto zákona. Ak budú otázky, rád ich zodpoviem.
Číž, Miroslav, podpredseda NR SR (2014-12-02):
Slovo má pán poslanec Hlina.
B. Bugár, podpredseda NR SR: (2005-03-17):
Budeme pokračovať správou o vzniku a podstate sporu medzi Slovenskou republikou a Československou obchodnou bankou, a. s., a o rozhodnutí rozhodcovského tribunálu Medzinárodného strediska pre riešenie sporov z investícií (ICSID) vo Washingtone (tlač 1042). Správu uvedie podpredseda vlády a minister financií Slovenskej republiky Ivan Mikloš. Nech sa páči.
Martinák, Ľuboš, poslanec NR SR (2013-11-28):
Ďakujem za slovo. Vážené pani poslankyne, páni poslanci, blíži sa 17.00 hodina, vzhľadom na to, že je skutočne veľké množstvo pozmeňujúcich návrhov, podávam návrh, aby o tomto zákone sme hlasovali zajtra o 11.00 hodine. Ďakujem.
Kamenický, Ladislav, poslanec NR SR (2012-09-11):
Teraz dajte hlasovať o ďalšom pozmeňujúcom návrhu, ktorý podal poslanec Petrák.
Kollár, Boris, predseda NR SR (2021-06-30):
Moment. Ďakujem pekne pánovi poslancovi Kremského. Teraz sa pýtam pána Mizíka, či chce reagovať na faktické poznámky. Pán, pán Mizík... Nech sa páči, máte slovo, pán Mizík.
Gröhling, Branislav, poslanec NR SR (2016-12-08):
Ďakujem veľmi pekne za myšlienky, Eugen, ohľadom školstva, ohľadom hodnotenia. Podľa mňa stále treba rozprávať, že hodnotiť školy, aj keď im sa to nepáči, tak je dôležité, aby sme vedeli, aké sú výsledky. Ono by to nemalo byť na trestanie škôl, ale na poukazovanie silných a slabých stránok, aby sme vedeli pokračovať ďalej. A hodnota za peniaze by konečne už mala začať byť stále viac a viac spomínaná v rámci školstva, aby sme vedeli, že čo je vlastne tá hodnota v školstve. Ale ja by som skôr poukázal na dve veci, ktoré si ty spomínal už aj v minulej rozprave, a možno by som oslovil aj vás, pán podpredseda, keďže ste pre investície a informatizáciu. Vy ste vnímaný ako digitálny líder, že podpora internetovej ekonomiky, zvyšovanie digitálnych zručností, internet a infraštruktúra. Eugen spomínal a poukázal na dve veci. Aj pre mňa ako pre nového človeka, keď sa pozrem na Národnú radu a na schôdzu, tak naozaj sa mi veľmi ťažko orientuje, keď tam čítam „o platových pomeroch niektorých ústavných“, „neskorších predpisov“, „dopĺňajú niektoré zákony“, že či by sa nemohli dopĺňať a jasnejšie urobiť tieto veci a to by bol taký ten znak, čo sa týka informatizácie alebo internetovej ekonomiky. A druhá vec, ktorú spomínal, bolo aj v rámci rozpočtu. Ja keď som sa chcel vyjadriť k rozpočtu, tak naozaj mi to trvalo tri dni, kým som prechádzal jednotlivé veci v rámci kapitoly školstva, potom jednotlivé fragmenty investícií na školstvo som našiel v ďalších 44 odkazoch a naozaj mi to trvalo skoro tri dni, kým som sa k tomu dopátral, aj tak som nemal kompletný náhľad na to. Že či nie je správne do budúcnosti rozmýšľať aj o tom, čo Eugen spomínal, že by rozpočet mohol byť digitalizovaný, že by sa lepšie v ňom orientovalo, že by tam boli urobené grafy, že by sme si vedeli vyhľadávať jednotlivé veci a bolo by to možno aj transparentnejšie pre verejnosť, ktorá by mohla aj v rámci školstva argumentovať naozaj číslami, ktoré budú verejné a ktoré budú dostupné. Ďakujem veľmi pekne.
Hrušovský, Pavol, poslanec NR SR (2012-06-27):
Predpokladám, že zajtra o 17.00 hodine by sme mali o ňom hlasovať.
Kmec, Stanislav, poslanec NR SR (2017-02-01):
Ďakujem. Vážený pán predseda, vážené pani poslankyne, vážení páni poslanci, v rozprave vystúpili dvaja poslanci, a to Dostál Ondrej a Beblavý Miroslav. Procedurálne návrhy neboli podané, preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Š. Zelník, poslanec: (2010-03-03):
A musím povedať, že tvoj návrh smeruje k jednému, a treba, aby to ľudia počuli, čo hovoríš, že to je návrh SDKÚ – DS, tak SDKÚ – DS navrhuje, aby sa zrušili pohotovostné služby. Akonáhle by tento návrh prešiel, v ten deň prestanú existovať pohotovostné služby, čo by bola obrovská katastrofa. Myslím si, že v ďalšom volebnom období musíme pristúpiť k reorganizácii a k úprave pohotovostných služieb, pretože je potrebné vyriešiť otázku samotného zabezpečovania, ale aj platového ohodnotenia lekárov, ktorí tam slúžia, a ostatných zdravotníckych pracovníkov. Predložený návrh jednoznačne hovorí o tom, že pohotovostné služby by dňom účinnosti zákona nemal kto zabezpečiť. To si nemôžeme dovoliť. Ďakujem.
Laššáková, Jana, podpredsedníčka NR SR (2014-12-12):
Ďalej v rozprave by mal vystúpiť pán poslanec Hraško, ktorého nevidím v sále. Pán poslanec Muňko, tiež nie je v sále. Pán poslanec Hudacký nie je v sále. (Reakcia z pléna.) Aha, jaj, prepáčte. Nech sa páči, pán poslanec Hudacký, vystúpte nie ako navrhovateľ, ale ako písomne prihlásený do rozpravy.
Paška, Pavol, predseda NR SR (2013-06-18):
Faktické poznámky páni poslanci Muňko, Číž, Vaľová, Bagačka, Jurinová, Jasaň. Končím možnosť sa prihlásiť. Pán poslanec Muňko.
Bugár, Béla, podpredseda NR SR (2016-09-22):
Na faktické poznámky bude reagovať pán poslanec Chudík, alebo ako bolo povedané, drahý Peťo, nech sa páči. (Smiech v sále.)
V. Novotný, poslanec: (2008-07-02):
Chcem len povedať, že z vystúpení všetkých poslancov jasne znelo, že politické rozhodnutia v kauze detského kardiocentra predchádzali odborné rozhodnutia, že odborná komisia, a to povedali vo svojich faktických poznámkach aj koaliční poslanci, začala fungovať a pôsobiť veľmi neskoro. Je veľmi neštandardné, aby sme v novembri zastavili proces prípravy výstavby alebo rekonštrukcie nového pavilónu pre detské kardiocentrum, aby od januára protestovala verejnosť, aby od januára protestovali rodičia detských pacientov s vrodenými chorobami srdiečka, aby sa pripravovala nejaká analýza, ktorá hovorila jednoznačne o potrebe zlúčenia s detskou fakultnou nemocnicou s poliklinikou, aby ministerstvo zdravotníctva začalo konať a vytvorilo odbornú komisiu, až keď opozícia žiada poslanecký prieskum, správu, zvoláva mimoriadnu schôdzu, keď sa spisuje petícia, pod ktorú sa, mimochodom, podpísalo viac než 20-tisíc občanov Slovenskej republiky. Naozaj je to veľmi neštandardné a jasne z toho vidno, že najprv padlo politické rozhodnutie, že detské kardiocentrum sa zlúči s detskou fakultnou nemocnicou, a potom sa dodatočne hľadali odborné argumenty. Treba ale povedať, že skutočnosť, že odborná komisia, ktorú zriadil ešte predchádzajúci minister zdravotníctva, došla k záveru, že optimálne riešenie pre detské kardiocentrum je zlúčenie s Národným ústavom srdcových a cievnych chorôb v Bratislave len potvrdzuje to, čo opozícia tvrdila od začiatku, že zlúčenie s detskou fakultnou nemocnicou s poliklinikou nepomôže nikomu. Ani detskej fakultnej nemocnici, lebo aj o nej treba hovoriť, lebo ona nie je zlým účastníkom tohto celého konania, ale je len jedným subjektom, ktorý mal mať ďalšie problémy, teda mal sa postarať o iný subjekt, ktorý sa mal stať súčasťou tohto subjektu bez toho, aby mal na to priestorové a organizačné predpoklady, ako to koniec koncov ukázal aj výsledok odbornej komisie, že sa našlo dobré riešenie pre detské kardiocentrum, ktoré umožní poskytovať špičkovú kardiologickú a kardiochirurgickú starostlivosť pre deti s vrodenými chorobami srdiečka. Chcem povedať, že iste opozícia vníma tento výsledok ako svoje víťazstvo, pretože vykonala dosť značný politický tlak v mesiaci apríl, ale predovšetkým v mesiaci máj, na základe ktorého vznikla odborná komisia a došlo k zmene už pripravovaného rozhodnutia. Do určitej miery som to povedal a znovu to potvrdím, je záver aj víťazstvo ministerstva zdravotníctva, ktoré vzišlo z kratšej cesty dole. Je vždy čestnejšie priznať si chybu a opraviť ju, ako tvrdošijne trvať na nezmysle. Z tohto pohľadu je z hľadiska ministerstva zdravotníctva správne, že počúvlo svoju odbornú komisiu a našlo toto kompromisné riešenie, ale skutočným víťazom sú naozaj deti s vrodenými chorobami srdiečka, pre ktoré sa, verím, zachová rovnako kvalitná a dostupná, dokonca možno aj zlepšujúca sa kardiologická, kardiochirurgická starostlivosť. Ďakujem za pozornosť.
Hrušovský, Pavol, podpredseda NR SR (2010-12-14):
Hlasujeme o bodoch 9 a 10 zo spoločnej správy, gestorský výbor neodporúča tieto body schváliť. (Hlasovanie.) 141 prítomných, 1 za, 82 proti, 58 sa zdržalo. Neschválili sme návrh. Prosím, ďalší návrh.
Mihál, Jozef, poslanec NR SR (2012-07-02):
Ďakujem pekne, pán kolega. Hovorili ste o tom vo vašom príspevku, že nezamestnaní si ťažko vedia nájsť prácu v niektorých regiónoch, a preto by tento zákon pre nich bol nespravodlivý. Pretože oni za tú situáciu nemôžu. No, ja poviem jednu vec v kontexte súčasnej situácie znova a znova. Lebo treba to vedieť v súvislostiach. Vaša vláda pripravuje zavedenie odvodov na nemocenské poistenie aj z práce na dohodu. Má sa tak stať od 1. októbra, respektíve od 1. januára 2013. To znamená, že veľa tých ľudí, ktorí majú práve problém zamestnať sa v trvalých pracovných pomeroch na pracovné zmluvy, ale zamestnávajú sa len na takéto príležitostné brigády, na dohody, tak tá situácia vďaka výbornému vládnemu návrhu, aby sa platili odvody aj z dohôd, získajú právo na rodičovský príspevok. Takže celkom to do seba bude zapadať a fungovať. Ďalej, keď ste hovorili o tom, že problém je zohnať miesto na aktivačných prácach, prosím, spomeňte si, pred chvíľkou sme tu diskutovali o našom návrhu zákona o hmotnej núdzi, kde sme hovorili, kde predkladáme, aby štát niesol zodpovednosť a povinnosť za to, aby sa tie aktivačné práce, respektíve verejnoprospešné práce vytvárali. Takže netreba mať obavy, ak sa prijmú zákony v komplexe aj vďaka tomu vášmu nešťastnému zvyšovaniu alebo zavádzaniu odvodov z dohôd, tak to, čo predložil pán poslanec Kaník, bude celkom dobre fungovať.
Kavecká, Monika, poslankyňa NR SR (2020-11-12):
Ďakujem, pán predsedajúci, dajte, prosím, hlasovať o tom, že Národná rada Slovenskej republiky prerokuje vládny návrh zákona, ktorým sa dopĺňa zákon č. 355 o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, v skrátenom legislatívnom konaní.
Zemanová, Anna, poslankyňa NR SR (2017-10-18):
Ďakujem veľmi pekne za slovo. A ja som myslela, keď pani ministerka uvádzala, že otvára novú rozpravu z titulu úpravy nejakého pozmeňovacieho návrhu, že ste sa zapodievali tým, čo som hovorila v rozprave a pani ministerka kývala súhlasne hlavou, že áno, síce mladý poľnohospodár je definovaný v nejakých predpisoch, ale sme hovorili o tom, že mladý môže byť, začínajúci poľnohospodár nemusí byť len ten do 40 rokov, ale začínajúci poľnohospodár často môže byť človek, ktorý je práve v tej ohrozenej kategórii vekovej 50 plus, ktorý je často práve na vidieku nezamestnaný a vlastní pôdu a možno by aj rád na tej svojej pôde začal hospodáriť. Som si myslela, že upravíte túto časť, že sa pani ministerka nad tým zamyslela, no zjavne nie. Súhlasím s tým, čo povedal pán poslanec Simon, že toto bude priestor na neštandardné konanie Slovenského pozemkového fondu a licitáciu medzi tými subjektami, ktoré sú v tomto pozmeňováku vypísané. Ja by som chcela z tohto miesta poprosiť pána spravodajcu, aby navrhol hlasovanie o celom zákone na ďalšej schôdzi minimálne, určite nie dnes po tejto rozprave, lebo je to naozaj zložitá problematika a, ako bolo uvedené aj pri uvádzaní celého zákona, toľké množstvo pripomienok, ktoré k zákonu boli, lebo to je zložitá problematika, tak takéto narýchlo robené úpravy väčšinou nemajú riadne domyslené všetky tie dopady. A mali by sme si ozaj riadne urobiť, pani ministerka by mala predložiť analýzu, čo to bude znamenať pre akú skupinu ľudí a o aké výmery pozemkov a prípadne aké žiadosti, či už na stole sú, že požiadavka spoločnosti na takúto aktivitu či vôbec zo spoločnosti je. Takže by som chcela, prosím, dávať o tom hlasovať, pán spravodajca, proste keby ste sa vyjadrili, dávam návrh, aby to bolo presunuté na ďalšiu schôdzu, hlasovanie, resp. keby ste sa potom vyjadrili. Ďakujem pekne.
Bugár, Béla, podpredseda NR SR (2017-05-17):
Pán spravodajca chce? Nechce. Takže prerušujem rokovanie o tomto bode programu. Nasleduje prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 36/2005 Z. z. o rodine, tlač 532. Dávam teraz slovo za navrhovateľov pani poslankyni Jurinovej. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov , tlač 532.)
Bugár, Béla, podpredseda NR SR (2018-06-20):
Prezentujme sa a hlasujme. (Hlasovanie.) Prítomných 139, za 56, proti 23, zdržalo sa 57, 3 nehlasovali. Návrh nebol schválený. Teraz dám slovo znovu pánovi poslancovi, aby uviedol hlasovanie v prvom čítaní o návrhu skupiny poslancov na vydanie ústavného zákona, ktorým sa mení a dopĺňa ústava, tlač 1000. Nech sa páči. (Hlasovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1000.)
Duchoň, Daniel, poslanec NR SR (2015-04-17):
A banky nežijú len z poplatkov, to po prvé. Majú svoj priestor, kde môžu jednoducho nájsť rezervy na to, aby ten bankový odvod platili. Tam sa to dialo pri zavedení bankového odvodu, kedy im následne klesol zisk. To po prvé. Po druhé, k tej atmosfére, ktorá sa tu deje. Ja si myslím, že tak isto si na to úplne správne poukázal, a dovolím si tvrdiť, že včera vystúpením pána Hrašku, ktorý posunul ešte tú obludnosť do ďalšieho rozmeru, kde už tým jeho absolútne nemiestnym vtipom, ktorému, verím, že sa smial iba on sám, to posunul už, kde prakticky nepriamo tu volá po násilí a po krvi a neuvedomuje si, že otvára týmto priestor rôznym naozaj psychopatom a extrémistickým skupinám, ktoré potom nebudú robiť rozdiely medzi jednotlivými poslancami. Ale vidíme tu aj ďalšie prerody, keď tu kolega Matovič nám vstupuje do svedomia, aby sme sa pozreli do zrkadla. A pritom dnes si to tak veľmi rozumie s členmi SaS, konkrétne s kolegom Poliačikom, ktorému pred dvomi alebo tromi rokmi tu sypal striekačky na hlavu (potlesk), a pritom to je ten istý Poliačik, to je ten istý Martin Poliačik, akurát kolega Matovič, ktorý tu hovorí o jednom z prikázaní, miluj svojho blížneho, a dokazuje to tým, že zákerne nahráva tam svojho politického súpera. Dnes si tu rozumie so SaS. Možnože sa dožijeme toho, že zajtra pôjde na kávu tam s pani Schlesinger a bude debatovať o jej tolerantných názoroch na jednu z najväčších postáv, ktoré tu kedy chodili na zemi. Ďakujem. (Potlesk.)
Jurinová, Erika, podpredsedníčka NR SR (2013-05-29):
Pán poslanec Novotný.
Érsek, Árpád, poslanec NR SR (2015-03-17):
Ďakujem pekne. No, pán poslanec Brixi, neprekvapili ste ma. Niečo ste museli povedať. Beriem to, dobre. Ďakujem pekne. Ale napriek tomu vám poviem, že potom, keď budú otvárať tie, miliónoví hokejisti, hokejové stánky v Liptovskom Mikuláši a tak ďalej, kde investujú peniaze, choďte tam potom strihať pásku, lebo to bude asi vašou zásluhou. Alebo futbalisti niektorí, ktorí dobre zarábajú, investujú do futbalovej akadémie a tak ďalej, potom choďte tam strihať pásku, bude to veľmi zaujímavé. Len toľko. Tí športovci, keď nepožiadajú, tú rentu nedostanú. Oni si musia zvážiť, keď požiada, tak ju potrebuje, ale vždycky má ešte možnosť tie peniaze, tých 400, 600 alebo 800 euro niekomu darovať, niektorému športovému klubu, kde vyrastal a tak ďalej. Má to svoje čaro, verte tomu. A v týchto ostatných krajinách to tak používajú. Zoberie tú rentu alebo priamo poukáže na ten klub, kde vyrastal. Pán Martvoň, vy vždycky do toho už hovoríte politiku, že keď ste tam vy bol vo vláde, nebol vo vláde. Tento zákon som predložil na prvom sedení v roku 2012 v tomto istom znení, keď ste sa zdržali, lebo ste sa báli za to nehlasovať preto, čo by vám povedali športovci. A vtedy som ho ešte pripravoval ako štátny tajomník na ministerstve dopravy. Berte to tak, že na prvý zákon sa nedá toto vytiahnuť. Bolo treba ho pripraviť a ešte v začiatkoch môjho pôsobenia na úrade ministerstva dopravy som bol ešte štátnym trénerom, ktorého som sa potom musel vzdať. Takže toľko o tom, o športe a o výsledkoch, aby ste vedeli, aby ste boli v obraze. A ja nikdy nehovorím, a vždycky vyťahujete politickú, a keby ste boli vy vo vláde, už ste to mali predložiť. Nevyšlo to vtedy. Dva roky sme boli vo vláde. Keď vy hovoríte, že tri roky ste tento zákon pripravovali, tak kde ste? My sme boli len dva roky vo vláde, nestihli sme to a... (Prerušenie vystúpenia časomerom.)
P. Frešo, poslanec: (2007-04-13):
Vážený pán predseda, vážení členovia vlády, vážené poslankyne, vážení poslanci, dovoľte mi, prosím, na úvod netradičnou, ale autentickou formou vám priblížiť hlavný dôvod, pre ktorý sa dnes schádzame. Poprosím aj ďalej o vašu pozornosť a strpenie, bude to trvať pár sekúnd, presnejšie 47. Návrh na odvolanie ministra hospodárstva je priamou reakciou na výroky v rozhovore pre týždenník Trend. V spomínanom rozhovore pán minister nabádal štátny podnik na vytváranie čiernych peňazí. Čiernych peňazí na netradičné formy obchodovania, inak povedané – úplatky. A teraz tých 47 sekúnd. (Poslanec zapína zvukový záznam z osobne prineseného prístroja, z ktorého zaznie nasledujúci text.) „Budú môcť štátne firmy si vedieť zúčtovať úplatky, keď to poviem tak...“
Laššáková, Jana, podpredsedníčka NR SR (2014-07-02):
Pán poslanec Martinák, nech sa páči.
Čepček, Martin, poslanec NR SR (2021-10-27):
Ďakujem pekne. Ja v žiadnom prípade nemôžem súhlasiť s reformou tohto, teda nemocníc v takomto stave, ako to je. A skúsim reagovať na pani poslankyňu Cigánikovú. Dovolím si prečítať len pár riadkov. Je to otvorený list, ktorý adresovala Nemocnica v Snine. Reaguje na to, ako pani poslankyňa Cigániková zavádzala v relácii O päť minút dvanásť. Takže ja prečítam len pár riadkov. Dovoľte mi reagovať na vaše vyjadrenie na adresu Nemocnica Snina, s. r. o., ktoré odzneli v relácii O päť minút dvanásť na RTVS dňa 17.10.2021, kde ste okrem iného v hlavnom vysielacom čase na základe niekoľkých vybraných parametrov – podiel sekcií a podiel pacientov čerpajúcich zdravotnú starostlivosť mimo okresu – bez hlbších znalostí problematiky spochybnili dobré meno našej nemocnice. Ja sa obávam, keď sa spochybňuje takto jedna nemocnica, o chvíľku sa môže spochybniť viacej nemocníc a neviem, kam to dospejeme. Ďakujem.
P. Hrušovský, predseda NR SR: (2005-09-22):
Dávam slovo poslancovi Alexejovi Ivankovi, ktorého poveril výbor, aby Národnú radu informoval o stanovisku výboru k predloženému návrhu. A. Ivanko, poslanec: Ďakujem za slovo. Vážený pán predseda, vážené kolegyne poslankyne, vážení kolegovia poslanci, Ústavnoprávny výbor Národnej rady svojím uznesením zo 6. septembra 2005 ma určil za spravodajcu k návrhu poslanca Národnej rady Karola Ondriaša na vydanie zákona o konaní v rozpore s dobrými mravmi v prípade, v ktorom jedna zmluvná strana zneužíva sociálny a duševný stav druhej zmluvnej strany a o zmene a doplnení niektorých zákonov (zákon o úžere) tlač 1286. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona obsahuje z formálnoprávnej stránky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako aj náležitosti určené v legislatívnych pravidlách. Zo znenia návrhu zákona je zrejmý účel navrhovanej právnej úpravy. Dôvodová správa uvádza, že návrh novely zákona je v súlade s Ústavou Slovenskej republiky, s inými zákonmi a medzinárodnými zmluvami. Ďalej sa uvádza v dôvodovej správe, že nebude mať vplyv na štátny rozpočet ani na pracovné sily. Osobitná časť dôvodovej správy obsahuje odôvodnenie jednotlivých ustanovení návrhu zákona. Doložka zlučiteľnosti návrhu zákona s právom Európskej únie spĺňa náležitosti určené v článku 3 legislatívnych pravidiel tvorby zákonov. V práve Európskej únie nie je problematika návrhu zákona špeciálne upravená. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku prerokovať uvedený návrh zákona v druhom čítaní. V súlade s rozhodnutím predsedu Národnej rady č. 1302 z 30. augusta 2005 podľa § 74 rokovacieho poriadku Národnej rady navrhujem, aby návrh zákona prerokovali tieto výbory: Ústavnoprávny výbor Národnej rady, Výbor Národnej rady pre financie, rozpočet a menu a Výbor Národnej rady pre hospodárstvo, privatizáciu a podnikanie. Za gestorský výbor navrhujem ústavnoprávny výbor. Odporúčam, aby výbory predmetný návrh zákona prerokovali v druhom čítaní v lehote do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady. Pán predseda, skončil som, otvorte rozpravu, do ktorej sa zároveň hlásim.
Šimečka, Michal, podpredseda NR SR (2023-12-15):
Ďakujem pekne. Pán poslanec Gröhling.
Kubánek, Stanislav, poslanec NR SR (2011-02-02):
Vážený pán podpredseda, vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma určil za spravodajcu k návrhu poslancov Národnej rady Slovenskej republiky Roberta Fica, Vladimíra Faiča a Dušana Čaploviča na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov a zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 217). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona NR SR o rokovacom poriadku a podľa legislatívnych pravidiel a zaradil ho v súlade s § 72...
Aštaryová, Zuzana, poslankyňa NR SR (2011-03-29):
Schváliť.
Bugár, Béla, podpredseda NR SR (2019-11-26):
Pán poslanec, ale procedurálny som nepočul. Nepočul som procedurálny návrh.
P. Paška, predseda NR SR: (2009-06-30):
(Hlasovanie.) 137 prítomných, všetci boli za. Tento bod sme schválili.
Pleštinská, Zita, poslankyňa NR SR (2022-04-27):
Pán predseda, teraz môžeme pristúpiť k hlasovaniu o pozmeňujúcom a doplňujúcom návrhu pána poslanca Jozefa Lukáča.
Choma, Igor, poslanec NR SR (2019-01-31):
Ďakujem pekne, pán predsedajúci. Vážené panie poslankyne, páni poslanci, vážení prítomní, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k tomuto návrhu zákona. V prvom čítaní podávam spravodajskú informáciu o tomto návrhu. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Konštatujem, že zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre hospodárske záležitosti a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 22. marca a v gestorskom výbore do 25. marca 2019. Pán predseda, otvorte, prosím, všeobecnú rozpravu.
Číž, Miroslav, podpredseda NR SR (2015-10-30):
Prosím dve minúty pánovi Brockovi, ak by sa dalo, dve sekundy mu pridajte ešte.
I. Farkas, poslanec: (2009-09-08):
Z dôvodu operatívneho zabezpečenia jednotlivých činností daňových úradov sa navrhuje možnosť zriadiť v rámci daňových úradov pracoviská a stanice, a to na základe určených kritérií, napríklad časové hľadisko, zriadenie staníc na preberanie daňových priznaní v období ich podávania, rozsah podnikateľských aktivít v obvode daňového úradu a podobne. „Pracoviská a stanice daňových úradov sa navrhujú zriaďovať rozhodnutím generálneho riaditeľa Daňového riaditeľstva Slovenskej republiky na návrh riaditeľov daňových úradov, pričom ich zriadenie nemusí byť trvalého charakteru, ale môže byť zriadené na určitú dobu, a to v závislosti od potrieb zabezpečiť plnenie úloh a cieľov daňovej správy.“ Toľko citát z dôvodovej správy. Dámy a páni, v tomto prípade ide o to, aby bol znížený počet daňových úradov drasticky z dnešného počtu 102 na 8 plus 1. A, samozrejme, je tam ponechaná tá možnosť riaditeľov 8, resp. 9 daňových úradov na to, že oni vo svojej pôsobnosti na území kraja, ak sa rozhodnú, a ja podotýkam, na politickú objednávku, môžu zriadiť detašované pracoviská. Prosím vás pekne, táto reforma štruktúry daňových úradov je veľmi drastická a podobná reforma bola navrhnutá aj v roku 2005 za predchádzajúcej vlády alebo vládnej koalície. Vláda chcela vtedy zaviesť podobnú reformu štruktúry daňových úradov a práve my za SMK, môžem povedať, že sme nesúhlasili s takouto reformou, s takouto drastickou reformou, a preto táto reforma v roku 2005 nebola prijatá. A môžem povedať, že ani dnes nesúhlasíme s takouto reformou, ktorá nezohľadňuje záujem živnostníkov, podnikateľov, občanov žijúcich v regiónoch. Je to predsa drastická zmena pre nich, je to drastická centralizácia daňovej správy. Preto za náš poslanecký klub môžem povedať, že nesúhlasíme s takýmto návrhom a budeme zásadne proti. Ďakujem pekne. (Potlesk.)
P. Hrušovský, predseda NR SR: (2005-12-15):
(Hlasovanie.) 124 prítomných, 115 za návrh, 4 sa zdržali, 5 nehlasovalo. Návrh sme schválili. Prosím ďalší návrh, pán poslanec.
M. Hort, podpredseda NR SR: (2008-05-15):
A teraz otváram rozpravu o tomto bode v druhom čítaní. Pýtam sa, kto sa chce prihlásiť do rozpravy ústne, pretože som nedostal žiadnu prihlášku do rozpravy písomnou formou. Pani poslankyňa Iveta Radičová, pani poslankyňa Marta Damborská. Končím možnosť prihlásiť sa do rozpravy k tomuto bodu. Pýtam sa, pani poslankyňa, pravdepodobne budete mať dlhšie vystúpenie ako na dve, tri minúty. Vzhľadom na to, že sa priblížila 17.00 hodina, kedy sme si odsúhlasili hlasovanie o prerokovaných bodoch, prerušujem rokovanie o tomto bode. Pokračovať budeme po hlasovaní a vyhlasujem do 17.00 hodiny, to znamená, tri minúty prestávku a prosím všetkých poslancov, ktorí sa nachádzajú v priestoroch Národnej rady, aby sa dostavili na hlasovanie. (Prestávka.) (Po prestávke.)
Laššáková, Jana, podpredsedníčka NR SR (2015-03-11):
Nech sa páči, poslanec Mikuš, máte slovo. A pripraví sa pán poslanec Fecko.
Lipšic, Daniel, poslanec NR SR (2014-11-09):
Pán predseda, rád by som využil vašu prítomnosť. Ja som to navrhoval, keď už tu bola pani podpredsedníčka. Boli sme, teda naznačené bolo, keďže už zrejme dochádzajú argumenty, že niektorí poslanci tu rokujú pod vplyvom alkoholických nápojov. To je podozrenie, ktoré, samozrejme, že je vážne. Ak viete zabezpečiť prístroj Dräger, ktorým to vieme preskúšať u ktorýchkoľvek poslancov, opozičných a koaličných, tak vás o to žiadam, aby sa odvolávaný predseda vlády nemusel uchyľovať k takýmto argumentom anonymným, lebo to považujem za veľmi chabé, keď už nevie, čo má povedať. A ja som pripravený prvý sa, samozrejme, takémuto testu podrobiť. A predpokladám, že aj vládni poslanci, ktorí tu vystupovali, niektorí, aby to bolo proste fér, aby sme nemali žiadne pochybnosti.
P. Paška, predseda NR SR: (2009-12-10):
(Hlasovanie.) 77 prítomných, 75 za, 1 sa zdržal, 1 nehlasoval. Návrh sme schválili. Budeme teraz hlasovať o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 3. novembra 2009 , je to tlač 1298. Najprv budeme hlasovať o tom, že Národná rada berie na vedomie vyjadrenie pani poslankyne Vášáryovej, že písomné odpovede ministra kultúry a ministra výstavby a regionálneho rozvoja na interpelácie č. 17 a 18 nepovažuje za uspokojivé. Hlasujeme. (Hlasovanie.) 113 prítomných, 39 za, 63 proti, 10 sa zdržalo, 1 nehlasoval. Tento názor pani poslankyne sme nezobrali na vedomie. A teraz budeme hlasovať o samotných odpovediach a o uznesení, ktorým berieme na vedomie odpovede. Hlasujeme o odpovediach členov vlády. (Hlasovanie.) 78 prítomných, 75 za, 1 sa zdržal, 2 nehlasovali. Zobrali sme odpovede na vedomie. Pán poslanec Rehák, poprosím vás, aby ste uviedli hlasovanie v prvom čítaní o návrhu poslankýň pani Kataríny Tóthovej a Ľudmily Muškovej na vydanie zákona o reklame, je to tlač 1347. (Hlasovanie o návrhu poslankýň Národnej rady Slovenskej republiky Kataríny Tóthovej a Ľudmily Muškovej na vydanie zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov , tlač 1347.)
Blanár, Juraj, podpredseda NR SR (2021-09-29):
Pán poslanec Rastislav Schlosár, nech sa páči.
Saková, Denisa, podpredsedníčka vlády a ministerka hospodárstva SR (2024-06-13):
Ďakujem veľmi pekne za slovo. Vážený pán predsedajúci, vážené kolegyne, kolegynky, kolegynky, kolegyne, pardon, kolegovia, dovoľte mi, aby som z poverenia predsedu vlády podľa § 131 ods. 7 rokovacieho poriadku Národnej rady Slovenskej republiky ospravedlnila z dnešnej hodiny otázok neprítomných členov vlády a oznámila ministrov poverených ich zastupovaním. Neprítomný minister školstva, výskumu, vývoja a mládeže Tomáš Drucker, zastupuje ho minister cestovného ruchu a športu Dušan Keketi. Ministerka zdravotníctva Zuzana Dolinková, zastupujem ju ja. Neprítomní sú aj členovia vlády, ktorým neboli položené otázky, podpredseda vlády a minister obrany Robert Kaliňák, minister financií Ladislav Kamenický, minister vnútra Matúš Šutaj Eštok, minister zahraničných vecí a európskych záležitostí Juraj Blanár, minister pôdohospodárstva a rozvoja vidieka Richard Takáč, minister práce, sociálnych vecí a rodiny Erik Tomáš.
Grendel, Gábor, podpredseda NR SR (2023-06-14):
Na vystúpenie pána poslanca Naďa sedem faktických poznámok. Končím možnosť prihlásiť sa s ďalšími. Ako prvá pani poslankyňa Monika Kozelová.
Kollár, Boris, predseda NR SR (2021-09-16):
Ďakujem. Ďalej vystúpi s procedurálnym návrhom pán poslanec Susko, nech sa páči, máte slovo.
Zmajkovičová, Renáta, podpredsedníčka NR SR (2013-06-28):
Pán poslanec Přidal.
Žiga, Peter, podpredseda NR SR (2024-02-08):
Pani poslankyňa Luščíková.
Ďuriš Nicholsonová, Lucia, podpredsedníčka NR SR (2017-12-01):
Pán poslanec Suchánek.
P. Paška, predseda NR SR: (2008-11-25):
(Hlasovanie.) 135 prítomných, 134 za, 1 sa zdržal. Body 1 a 2 sme schválili.
V. Palko, poslanec: (2006-09-05):
Treba povedať na začiatku, že niežeby sa situácia v oblasti bezpečnosti dopravy, teda situácia na cestách, nezlepšovala, chvalabohu, ona sa už posledné roky zlepšuje, čo hovoria štatistiky jasne, ale existuje, môžeme sa domnievať, že tá situácia by sa mohla zlepšovať podstatne, podstatne rýchlejšie. Aj keď sme v roku 2005 dosiahli chvályhodný rekord za celé obdobie samostatnej Slovenskej republiky, keď došlo k najmenšiemu počtu úmrtí na cestách v dôsledku dopravných nehôd aj k najmenšiemu počtu ťažkých zranení, aj keď, chvalabohu, sme v porovnaní s bývalými socialistickými krajinami, ktoré vstúpili teraz do EÚ, tiež na tom najlepšie v týchto položkách, tak to porovnanie vyzerá však podstatne horšie, keď sa porovnáme so starými krajinami Európskej únie. Situácia by sa mohla zlepšovať rýchlejšie, ak by sme rozšírili napríklad okruh dôvodov na zadržanie vodičského preukazu v prípade vysokého prekročenia rýchlosti jazdy. Ide totiž o také porušenie pravidiel cestnej premávky, ktoré má spravidla za následok vznik vážnych dopravných nehôd s tragickým následkom. A preto je potrebné eliminovať takéto porušenia pravidiel cestnej premávky aj prísnejším postihom. Len pre zaujímavosť, ak dopravné nehody spôsobené v dôsledku nedodržiavania rýchlosti tvoria 16 % zo všetkých dopravných nehôd evidovaných v roku 2005, tak ak sa obmedzíme iba na dopravné nehody so smrteľnými následkami, tak konštatujeme, že prekročenie rýchlosti bolo dôvodom smrteľnej dopravnej nehody v 38 % prípadov. To znamená, že je namieste zvyšovať sankciu za prekročenie rýchlosti. Nie je to sankcia, ktorá by bolo nejaká drastická a drakonická. Navrhujeme, aby došlo automaticky k zadržaniu vodičského preukazu v prípade, ak vodič v obci prekročí rýchlosť o viac ako 30 km za hodinu a mimo obce o viac ako 50 km za hodinu. Ja si myslím, že nie je to také tvrdé, ak budeme striktne žiadať od vodičov, aby nešli stovkou cez obec alebo stoosemdesiatkou po diaľnici. Bohužiaľ, sú aj takí, ktorí si myslia, že to môžu robiť. Okrem tohto návrhu ešte navrhujeme doplnenie možnosti povoliť dopravným značením otáčanie v križovatke a v jej tesnej blízkosti tam, kde to miestne pomery umožňujú. Zároveň tiež navrhujeme zaviesť povinné nosenie ochrannej prilby pre deti na bicykli do 15 rokov, samozrejme, na cestných komunikáciách, nie pri bežnom bicyklovaní, keď sa hrajú niekde na dvore, keďže vo vekovej skupine osôb mladších ako 15 rokov je zvýšený počet rôznych úrazov súvisiacich s jazdou na bicykli. Teda návrh má za cieľ prispieť k ochrane zdravia detí a predchádzať úrazom hlavy, ktoré majú v detskom veku fatálne následky. Niečo z týchto návrhov som predkladal už pred viac ako rokom ešte ako minister, vtedy tie návrhy neboli prijaté, ale skôr z iných dôvodov ako z vecných dôvodov. Dámy a páni, toľko k uvedeniu návrhu zákona. Prosím o jeho podporu. Ďakujem za slovo.
Svrček, Miloš, poslanec NR SR (2021-10-01):
Ďakujem za slovo, pán predsedajúci. Tiež ako niektorí kolegovia predrečníci spomenuli, toto je bod programu, ktorý sa venuje správe o činnosti Úradu špeciálnej prokuratúry, a jednoducho ideme v tej línii ako v predchádzajúce dni pri predchádzajúcom bode o správe generálneho prokurátora, nevenujeme sa absolútne tej vecnej podstate. Keď už tu pán poslanec Blaha bol, tak hovoril, sťažoval sa, že nefunguje Úrad špeciálnej prokuratúry tak, ako by mal, že je nízka dôvera v tento úrad, tak potom prečo neotvoril jednotlivé kapitoly? Však v tých kapitolách sa presne hovorí, ako tento úrad funguje. Prečo sa nevenoval týmto veciam? Spomínal tu prerastanú mafiu, no mafia nevznikla toto volebné obdobie. Pán Blaha, škoda, že tu nesedíte, lebo chcel som vidieť, ako sa tvárite. Tá mafia je tu už dávno, tá mafia je tu už roky, vy ste dvanásť dlhých rokov ovládali justíciu, či už cez pána Harabina, cez pána Boreca, alebo cez ostatných, ako napríklad Jankovská. Jankovská, keď dala pokyn z Bratislavy zo Župného námestia na krajské súdy alebo na okresné súdy, tak všetci boli vytrasení, že čo sa deje. Takto fungovala justícia. Takže mi tu nehovorte o nejakej morálke v justícii alebo o tom, že teraz vznikla mafia. To si vyprosím. A ďalšia vec, dôvera v justíciu. Na Slovensku je najnižšia dôvera v justíciu v Európe. Za nami sú už len Chorváti. Keď sa robil tento prieskum a robil sa pri Justičnom paláci, tak ľudia normálne pľuvali na Justičný palác. Taký je tu stav dôvery v justíciu! A toto je výsledok vašej vlády! A môžem povedať, že to, že tu sedím ako spravodajca, tak trošku takým vtipným bonmotom by som povedal, že tu sedím dole a musel som počúvať tieto, tieto výlevy emočné, no, ja si to užívam, ja sa cítim dobre.
Laurenčík, Milan, podpredseda NR SR (2021-09-30):
Ďakujem, pani podpredsedníčka. To boli všetky otázky, ktoré boli smerované na pána predsedu vlády, preto budeme pokračovať odpoveďami členov vlády, na členov vlády a generálneho prokurátora a na otázky poslancov. Prvá otázka je od pána poslanca Richarda Takáča, v sále ho vidím, na pani podpredsedníčku vlády a ministerku investícií, regionálneho rozvoja a informatizácie pani Veroniku Remišovú a otázka znie: „Vážená pani podpredsedníčka vlády a ministerka, rok sa riešilo, ako využiť eurofondy v novom programovacom období v súlade s požiadavkami jednotlivých území a v prepojení na operácie na národnej úrovni. Minulý týždeň prišiel návrh partnerskej dohody vrátane vyhodnotenia pripomienok, kde sa uvádza, že koncept integrovaných územných investícií je v diskusii. Ako je možné zo dňa na deň spochybniť metodiku a nevydať žiadne usmernenie, žiadne záväzné pokyny na... ani oficiálne informácie, ako má príprava na nové programové obdobie pokračovať? Znamená to, že o potrebách regiónov bude rozhodovať ministerstvo bez ohľadu na realitu v nich?“ Nech sa páči, pani podpredsedníčka, máte päť minút na odpoveď.
Laššáková, Jana, podpredsedníčka NR SR (2014-12-12):
Nech sa páči, pán poslanec Mikuš, máte slovo.
Laurenčík, Milan, poslanec NR SR (2018-02-09):
Ja som ti, Štefan, neskákal do reči (výkrik z pléna), tak nechaj ma, nechaj ma odpovedať. A teda myslím, že som ti odpovedal. (Výkrik z pléna.)
T. Cabaj, poslanec: (2003-09-24):
Ak sa na ustanovujúcej schôdzi Národnej rady rozhodlo o jednotlivých počtoch členov výborov a rozhodlo sa o tom, aké bude zastúpenie na základe výsledkov volieb medzi koalíciou a opozíciou, na základe toho predsedovia klubov akceptovali a predložili návrh, aby tieto čísla boli týmto spôsobom usporiadané. Ak pani poslankyňa Masácová pôsobila v zahraničnom výbore, odišla z neho, teraz prišiel pán Šimko, ja uznávam jeho odbornosť dokonca aj v tej, v ktorej pôsobil, škoda, že politicky bolo tak rozhodnuté, ako bolo rozhodnuté, prišiel teraz do parlamentu, ale meníme pomery vo výbore pre obranu a bezpečnosť, pretože tam dochádza ďalší poslanec vládnej koalície na úkor pomerov, ktoré boli v tomto výbore, a teraz dochádza k preskupeniu. To isté. Pán podpredseda Rusko pôsobil v hospodárskom výbore pre privatizáciu a takisto, ak teraz dochádza k preradeniu kolegu Hamarčáka do výboru pre financie, rozpočet a menu, znovu dochádza k zmene pomerov v tomto výbore, pretože situácia je taká, aká je, ak nastupuje namiesto pána Ruska, tak sa mení  tento počet. Ja viem, že svojho času pôsobil vo finančnom výbore, ale táto otázka sa skončila, keď odišiel. Tiež došlo k zmene pomerov, bol to váš problém, že ste nereagovali a neriešili túto situáciu. Takže predkladám, pán predseda, návrh, aby sa skôr ako pristúpime k tomuto hlasovaniu usporiadali  tieto počty a tieto pomery a potom, aby sme zaradili jednotlivých členov do výborov, alebo aby zároveň boli predložené aj návrhy, ktorí poslanci budú prerozdelení v rámci týchto výborov, aby pomery v tomto parlamente zostali zachované. Ďakujem pekne. (Potlesk.)
Sulík, Richard, poslanec NR SR (2013-09-18):
Ďakujem veľmi pekne za všetky faktické poznámky. Chcem reagovať iba na dve. Jednou vetičkou na Ivana Mikloša. Tak veď sám si vravel, že išlo tam z pohľadu štátneho rozpočtu o drobné, ako to bolo naozaj, zrejme, Ivan, vieš asi ty lepšie. Každopádne je to kauza, ktorá úplne zbytočne zanechala nepeknú pachuť. Pán Kamenický, no, vravíte, že bavme sa o téme. Ja s vami súhlasím, bavme sa o téme, žiaľ, nebolo nám umožnené baviť sa o téme k odvolávaniu premiéra. Potom hovoríte teda, že zbytočne emotívne vystúpenie. Chcel by som len zopakovať, nič z toho nebolo mierené proti vám osobne. Vás vnímam ako slušného človeka, dúfam, že som vám teraz nenarobil problémy v strane SMER. Ale teraz poďme k tým odborným veciam. Znižovanie deficitu, hovoríte, že vláda teda sa snaží nájsť nejakú na tom, na tej tenkej hrane, alebo ako to nazvať, tú správnu mieru medzi znižovaním deficitu a udržaním rastu. Dobre som vás pochopil, hej? A problém je, že keď chcete udržať rast výdavkami, tak znižovať deficit a udržať rast výdavkami, to je ako brzdiť a dávať plyn na aute súčasne. To jednoducho nemá žiaden zmysel, to je lepšie nerobiť vôbec nič. Preto treba to robiť sofistikovanejšie. Treba, áno, znižovať deficit, šetriť, možnože aj úradníkov nejakých prepustiť, a rast stimulovať nie výdavkovými opatreniami, nie fiškálnymi opatreniami, ale práve nevýdavkovými. Takými, kde napríklad uľahčíte život podnikateľom. Máme na našej stránke stošesťdesiat opatrení, ktoré, väčšina z nich nestojí nič. Napríklad zrušenie povinných auditov nestojí nič. Ale ja vám garantujem, že piatim tisícom firiem uľahčíte život. Zdravotná pracovná služba, to nestojí nič vládu, keď ju zruší. Uľahčíte tisícom podnikateľom život. Toto vaša vláda by robiť mala a nerobí.
Krajčí, Marek, minister zdravotníctva SR (2020-04-03):
Ďakujem pekne, pán predseda. Vážené kolegyne, kolegovia, predložený návrh na skrátené legislatívne konania sa predkladá s cieľom na urýchlené prijatie zákona o mimoriadnych opatreniach v súvislosti so šírením nebezpečnej nákazlivej ľudskej choroby COVID-19 v oblasti zdravotníctva, predísť ohrozeniu základných ľudských práv a slobôd a vzniku značných hospodárskych škôd v dôsledku ochorenia COVID-19 spôsobeným koronavírusom SARS-CoV-2 na území Slovenskej republiky. Vážený pán predseda, vážené panie poslankyne, páni poslanci, verím, že predložený návrh zákona podporíte. Ďakujem.
Jurinová, Erika, podpredsedníčka NR SR (2015-07-01):
Vyhlasujem týmto všeobecnú rozpravu za skončenú. O záverečné slovo požiadal pán navrhovateľ. Nech sa páči.
A. Belousovová, podpredsedníčka NR SR: (2007-03-22):
Takže najskôr má slovo pani poslankyňa Gibalová, nech sa páči. Prepáčte, pani poslankyňa. Pán poslanec Mikloško?
Tomáš, Erik, poslanec NR SR (2020-02-20):
Pán kolega Dostál, áno, koniec sa blíži, máte pravdu. Len vám chcem pripomenúť, že strana SMER je stále preferenčne najsilnejšou politickou stranou a vaša strana SaS podľa posledných prieskumov pred moratóriom tancovala na hranici zvoliteľnosti dokonca aj pod ňou. Máte pravdu, koniec sa blíži. Blíži sa koniec SaS, dúfam. (Smiech sále.)
Blanár, Juraj, podpredseda NR SR (2021-07-02):
Pán poslanec Čekovský, môžete reagovať na faktické poznámky.
Ďuriš Nicholsonová, Lucia, podpredsedníčka NR SR (2017-09-05):
Ďakujeme pekne, pán minister. A teraz dávam slovo spravodajcovi, ktorého určil navrhnutý gestorský výbor pre zdravotníctvo, pánovi poslancovi Igorovi Janckulíkovi, aby nám predniesol spravodajskú informáciu k tomuto bodu programu.